b'\n_START_ARTICLE_\nZrak\n_START_PARAGRAPH_\nZr\xc3\xa0k je zmes plinov, ki sestavlja ozra\xc4\x8dje Zemlje.\n_START_SECTION_\nSplo\xc5\xa1no\n_START_PARAGRAPH_\nProstorninski dele\xc5\xbei plinov suhega zraka so: 78,084\xc2\xa0% du\xc5\xa1ika (N\xe2\x82\x82), 20,947\xc2\xa0% kisika (O\xe2\x82\x82), 0,934\xc2\xa0% argona (Ar) in 0,033\xc2\xa0% ogljikovega dioksida (CO\xe2\x82\x82)._NEWLINE_Poleg tega so v zraku nahajajo \xc5\xa1e zelo majhne koli\xc4\x8dine: neona (Ne), helija (He), kriptona (Kr), \xc5\xbeveplovega dioksida (SO\xe2\x82\x82), metana (CH\xe2\x82\x84), vodika (H\xe2\x82\x82), du\xc5\xa1ikovega oksida (N\xe2\x82\x82O), ksenona (Xe), ozona (O\xe2\x82\x83), du\xc5\xa1ikovega dioksida (NO\xe2\x82\x82), joda (I\xe2\x82\x82), ogljikovega oksida (CO) in amonijaka (NH\xe2\x82\x83) ter vodnih hlapov (H\xe2\x82\x82O)._NEWLINE_Zrak lahko vsebuje 0 do 7\xc2\xa0% vodne pare in manj kot 1\xc2\xa0% ogljikovega dioksida. Sestava zraka se z vi\xc5\xa1ino spreminja, na vi\xc5\xa1jih mestih je zrak redkej\xc5\xa1i._NEWLINE_Zrak je prozoren, torej brez barve, nima okusa niti vonja. Je neviden._NEWLINE_Kisik v zraku potrebujejo \xc5\xbeiva bitja za dihanje. Pri izdihovanju se zrak razlikuje od vdihanega zraka, saj kisik porabi organizem.\n_START_SECTION_\nZra\xc4\x8dni tlak\n_START_PARAGRAPH_\nZra\xc4\x8dni tlak se z nara\xc5\xa1\xc4\x8danjem vi\xc5\xa1ine pribli\xc5\xbeno eksponentno zmanj\xc5\xa1uje, njegovo odvisnost pribli\xc5\xbeno opisuje barometrska ena\xc4\x8dba. Zato imajo zrakoplovi kabine pod umetnim tlakom. Zra\xc4\x8dni pritisk znotraj zrakoplovnih prostorov je ve\xc4\x8dji od zunanjega zaradi udobja potnikov in posadke, \xc4\x8deprav je nekoliko ni\xc5\xbeji kot na povr\xc5\xa1ju. Z upadanjem celotnega zra\xc4\x8dnega pritiska vseh sestavnih plinov kot tudi kisika se zmanj\xc5\xa1a delni tlak. Gorski plezalci morajo pri plezanju v visokih gorah nositi zaloge kisika, da ohranjajo stalen delni tlak v krvi._NEWLINE_Stisnjen zrak velikokrat uporabljajo pri vodnem potapljanju kot dihalni plin in pri napihovanju plovnih priprav.\n_START_SECTION_\nZrak v mitologiji\n_START_PARAGRAPH_\nZrak je eden od \xc5\xa1tirih gr\xc5\xa1kih klasi\xc4\x8dnih elementov. V kitajski taoisti\xc4\x8dni misli in sistemu petih elementov zraku nekako odgovarja ogenj (\xe7\x81\xab)._NEWLINE_Zrak je povezan z veliko predstavami, kot je na primer barva me\xc4\x8da v tarotu.'